Google vir Onderwys: Case Studies: Colegio Banting
Meksikostad se Banting-skool bied gehalte-onderwys vir alle studente met die gebruik van Google Apps, Klaskamer en Chromebooks
Voor Google Apps het ons geen tegnologie by die skool gehad om studente te help nie. Ons was besig om ['n ander oplossing] te ondersoek, maar dit het gou duidelik geword dat Google Apps veel meer intuïtief was om te gebruik – en dit was gratis.
David Medel Macias, hoof van die Banting-skool
Die Banting-skool het voor die uitdaging gestaan om studente van alle lewensterreine voor te berei – baie van hulle sonder die vermoë om vir 'n opvoeding te betaal – om vir toelating tot die beste universiteite in die wêreld te kompeteer. Voor die aanneming van Google Apps in 2013 het die Banting-skool geen formele IT-stelsel of -departement gehad nie. Studente het nie eens e-pos gehad nie en onderwysers kon nie na skoolure met studente kommunikeer nie. Die personeel het hul persoonlike e-posadresse gebruik. 'n Soektog is geloods om bekostigbare, hoë-gehalte- en gebruiksvriendelike toestelle te vind, met samewerkingnutsgoed, wat studente op kampus en by die huis kon gebruik. Hulle het 'n enkelplatform benodig wat kon toelaat dat studente, onderwysers, ouers en administrateurs maklik toegang kon verkry tot gedeelde inligting. Daardeur sou hulle studente se toegang tot studie verbeter en hulle met tegnologie vertroud maak, selfs as daar nie 'n rekenaar tuis beskikbaar was nie.
Die Banting-skool is 'n privaatskool wat in 1994 gestig is in Meksikostad en bedien 700 studente vanaf die grondslagfase tot graad 12. Die skool is gestig met die doel om gehalte-onderwys toeganklik te maak vir enige student, ongeag hul agtergrond. Die skool is sedert 2013 'n Google Apps for Education-gebruiker, sedert 2014 'n Google Klaskamer-gebruiker en sedert 2015 'n Google Chromebooks-gebruiker.